cyanic-selkie/wikianc huggingface dataset:
আয়ারল্যান্ডের ইসলামী সাংস্কৃতিক কেন্দ্র
আয়ারল্যান্ডের ইসলামিক সাংস্কৃতিক কেন্দ্র ( আইসিসিআই ; আইরিশ : Ionad Cultúrtha Ioslamach na hÉireann ) হ'ল একটি ইসলামিক কমপ্লেক্স, আয়ারল্যান্ডের ডাবলিনের ক্লোনস্কেগের একটি মসজিদ। এটি দুবাইয়ের আল-মাকতুম ফাউন্ডেশন দ্বারা অর্থায়িত এবং এর একটি সুন্নি দৃষ্টিভঙ্গি রয়েছে।
গঠন
১৯৯২ সালে দুবাইয়ের ডেপুটি গভর্নর এবং সংযুক্ত আরব আমিরাতের অর্থ ও শিল্পমন্ত্রী শেখ হামদান বিন রশিদ আল মাকতুম একটি স্কুল স্থাপনের জন্য একটি বিল্ডিং সহ এক টুকরো জমির জন্য অর্থ ব্যয় করতে রাজি হন এবং পরবর্তীতে একটি ইসলামিক নির্মাণের পৃষ্ঠপোষকতায় সম্মত হন।  এ সময় আয়ারল্যান্ডে ৪,০০০ জন মুসলমান বাস করতেন। আইসিসিআইয়ের নির্মাণ কাজ ১৯৯৪ সালে শুরু হয়েছিল এবং এটি রাষ্ট্রপতি মেরি রবিনসন এবং শেখ হামদান আল মাকতুম কর্তৃক ১৬ নভেম্বর, ১৯৯৬ সালে আনুষ্ঠানিকভাবে চালু হয়েছিল। এটি বিশ্ববিদ্যালয় কলেজ ডাবলিনের পাশেই অবস্থিত। মসজিদ এবং সাংস্কৃতিক কেন্দ্রের মধ্যে রয়েছে প্রধান প্রার্থনা হল, একটি রেস্তোঁরা, একটি গ্রন্থাগার, সভা ঘর, মুর্তির সুবিধাসমূহ, নুরুল হুদা কোরআন স্কুল, যুব ক্লাব ঘর, ক্রীড়া কার্যক্রম / সম্মেলনের ইভেন্ট হল, প্রশাসনিক অফিস এবং একটি দোকান। এবং একটি প্রাথমিক বিদ্যালয়ও অবস্থিত।
আইসিসিআই নকশা করেছিলেন আইরিশ আর্কিটেক্ট ফার্ম মাইকেল কলিনস অ্যান্ড অ্যাসোসিয়েটস। লেআউটটি নয়টি ছোট স্কোয়ারে বিভক্ত একটি বর্গক্ষেত্রের উপর ভিত্তি করে মসজিদটি মাঝখানে স্থাপন করা হয়েছে। বিল্ডিংটি ইট ইনফিল সহ স্টিলের ফ্রেম কাঠামো এবং স্টেইনলেস স্টিলের সাথে বিশদভাবে লেখা রয়েছে।
সংস্থা ও কার্যক্রম
আইসিসিআইয়ের নির্বাহী পরিচালক হলেন নূহ আল কাদ্দো, একজন ইরাকি নাগরিক যিনি ১৯৯৭ সালে লিভারপুল থেকে ডাবলিনে ইসলামিক কেন্দ্র পরিচালনার জন্য চলে আসেন। আইসিসিআইয়ের ইমাম হলেন হুসেন হালওয়া, তিনি ১৯৯৬ সালে মিশর থেকে আয়ারল্যান্ডে এসেছিলেন এবং আইরিশ কাউন্সিল অফ ইমামের চেয়ারম্যানও ছিলেন। আইসিসিআই ইসিএফআরের সদর দফতর পরিচালনা করে।
আইসিসিআই মুসলিম ন্যাশনাল স্কুল, একটি রাষ্ট্রীয় অর্থায়নে প্রাপ্ত প্রাথমিক বিদ্যালয়, একটি ইসলামিক নীতি এবং ২৬০ এরও বেশি শিক্ষার্থী নিয়ে আয়োজক। ধর্মীয় বিভাগটি আল মাকতুম ফাউন্ডেশন স্পনসর করেছে।
কেন্দ্রটি কাতারে যাওয়ার আগে আন্তর্জাতিক মুসলিম সমিতি (পরবর্তীকালে আন্তর্জাতিক ইউনিয়ন অব মুসলিম স্কলারস ) এর সদর দফতর স্থাপন করেছিল।
এছাড়াও আইসিসিআই ইউরোপীয় কলেজ ফর ইসলামিক স্টাডিজের হোস্ট করে যা ইউরোপের আরেকটি ফেডারেশন অফ ইসলামিক অর্গানাইজেশন (এফআইওইই) কেন্দ্রীয় প্রতিষ্ঠান, ইউরোপীয় ইনস্টিটিউট ফর হিউম্যান সায়েন্সেসের জন্য সংবাদদাতা কোর্স ধারণ করে। বিশ্লেষকরা বলেছেন যে এফআইওই হ'ল ইউরোপের মুসলিম ব্রাদারহুড সংগঠনগুলির একটি।
রাভা
thumb|[[পশ্চিমবঙ্গ|পশ্চিমবঙ্গের জলপাইগুড়ির একটি বনবস্তীতে নিজের বাড়ীর সামনে দাঁড়িয়ে আছেন একজন রাভা পুরুষ।]] রাভা পশ্চিমবঙ্গ,মেঘালয় এবং আসামের একটি স্বল্প পরিচিত তপশিলি ভুক্ত উপজাতি। পশ্চিমবঙ্গের জলপাইগুড়ি এবং আসামের গোয়ালপাড়া এবং কামরূপ জেলায় রাভাভাষী মানুষ বাস করেন। রাভা অসমের পঞ্চম বৃহত্তম তপশিলি ভুক্ত উপজাতি। এ রাজ্যে দু লক্ষ সাতাত্তর হাজার রাভা মানুষ বাস করেন। রাভা সম্প্রদাযের মানুষেরা বৃহত্তর ইন্দো-মঙ্গলীয় জনগোষ্ঠীর অন্তর্ভুক্ত। রাভা জনজাতির মানুষেরা রাভা ভাষাতে কথা বলেন। বড়ো, গারো, কাছারী ইত্যাদি জনগোষ্ঠীর মানুষের সাথে এঁদের নৃতাত্ত্বিক যোগাযোগ রয়েছে। বলা হয় যে, রাভা সম্প্রদাযের মানুষের সাথে প্রকৃতি এবং জঙ্গলের একটি নিবিড় ও ঘনিষ্ঠ সম্পর্ক রয়েছে। অতীতে তারা জুম চাষ করতেন। লাঙ্গলের সাহায্যে কৃষি কাজ তাদের অজানা ছিলো। বহু শতাব্দী ধরে রাভারা চাষ-আবাদ ও তাঁত বুনেই জীবন যাপন করে আসছিলেন। ঊনবিংশ শতাব্দীর ষষ্ঠ দশকে, ভারতের ইংরেজ শাষকেরা জলপাইগুড়ি, ডুয়ার্স এবং অসমের জঙ্গলগুলোকে "সংরক্ষিত বনাঞ্চল" বলে ঘোষণা করার সাথেই রাভাদের এই জীবন ধারার পরিবর্তন শুরু হল। বন থেকে বিতাড়িত হলেন রাভারা, কারণ তাদের ঝুম চাষ জঙ্গলের ক্ষতি করে। বনবাসী রাভারা হলেন বনবস্তীর বাসীন্দা। ইউরোপীয় বন অধিকর্তাদের তথাকথিত "বিজ্ঞানসন্মত বনানিকরণ" প্র্কৃয়ায় সামিল হলেন কিছু রাভা, বাকিরা লাঙ্গল ধরলেন। বর্তমানে, রাভা সম্প্রদাযের মানুষেরা চাষাবাদ, চাকরি, ব্যবসা ইত্যাদি বিভিন্ন পেশায় নিযুক্ত আছেন। তবে, এখনো বেশীরভাগ মানুষই বনকর্মী অথবা কৃষক।
রাভারা প্রকৃতির উপাসক। রাভাদের মধ্যে প্রথাগত ভাবে মূর্তি পূজোর প্রচলন নেই। তবে বর্তমানে তারা মূল ধর্ম পালনের সাথে সাথে হিন্দু ধর্মের কিছু আচার আচরণ ও পালন করেন। রাভাদের প্রধান দেবতা হলেন "ঋষি" বা "মহাকাল"। সমস্ত সামাজিক ও ধর্মীয় অনুষ্ঠানে এঁর পুজো অতি আবশ্যক। এছাড়া রাভাদের আরো দুই দেবী হলেন 'রঙ্গতুক' ও 'বসেক'। এঁদের ঋষি বা মহাকালের কন্যা বলে মনে করা হয়। 'রঙ্গতুক' ও 'বসেক' হলেন পারিবারিক ধন সম্পত্তির দেবী। রাভারা মূলত মাতৃতান্ত্রিক সমাজ ব্যাবস্থার অনুগামী, তাই পরিবারের জেষ্ঠা কন্যা পারিবারিক সূত্রে এই দুই দেবীর অধিকারী হন। বর্তমানে বহু রাভা খ্রিষ্ট ধর্ম গ্রহণ করেছেন।
ডায়নামিক সায়েন্স ফিকশন
ডায়নামিক সায়েন্স ফিকশন একটি মার্কিন পাল্প ম্যাগাজিন যার ছয়টি সংখ্যা ডিসেম্বর ১৯৫২ থেকে জানুয়ারি ১৯৫৪ সাল পর্যন্ত প্রকাশিত হয়েছিল। ফিউচার সায়েন্স ফিকশনের সহযোগী প্রকাশনা হিসেবে, এটিও রবার্ট ডব্লিউ. লাউনডেস সম্পাদনা করেছিলেন এবং প্রকাশক ছিলেন লুইস সিলবারক্লেইট। এতে কিছুসংখ্যক উল্লেখযোগ্য সাহিত্যিকদের লেখা প্রকাশিত হয়। এদের মধ্যে লাউনডেস এবং জেমস ব্লিসের "দ্য ডুপ্লিকেট ম্যান" এবং আর্থার সি. ক্লার্কের "দ্য পজেসড্" উল্লেখযোগ্য। পাল্প যুগের শেষ দিকে এই ম্যাগাজিনের যাত্রা শুরু হয়। পরবর্তীতে সিলবারক্লেইট ১৯৫৪ সালে ফিউচারকে একটি সংকলন আকারে রূপান্তরের কথা চিন্তা করেন। লাউনডেস ডায়নামিকের ক্ষেত্রে এরকম করতে চান নি বলে তিনি ম্যাগাজিনটি বন্ধ করে দেন।
প্রকাশনার ইতিহাস ও বিষয়বস্তু
যদিও ১৯২০-এর আগেও বৈজ্ঞানিক কল্পকাহিনি প্রকাশিত হত, কিন্তু ১৯২৬ সালে হুগো জার্নসব্যাক প্রকাশিত পাল্প ম্যাগাজিন আমেজিং স্টোরিজ প্রকাশের আগ পর্যন্ত এই ধরনের লেখাগুলো একত্রে কখনও প্রকাশিত হয়নি। ১৯৩০-এর দিকে এই ক্ষেত্রটি রীতিমত জনপ্রিয় হয়ে ওঠে। ১৯৩৯ থেকে ১৯৪০ সালের মধ্যভাগ পর্যন্ত প্রকাশক লুইস সিলবারক্লেইট তিনটি বৈজ্ঞানিক কল্পকাহিনি ম্যাগাজিন প্রকাশ করেন: সায়েন্স ফিকশন, ফিউচার ফিকশন এবং সায়েন্স ফিকশন কোয়ার্টলি। দ্বিতীয় বিশ্বযুদ্ধের সময় কাগজের অভাব এবং বিক্রি কমে যাওয়ার ফলে এই প্রকাশনাগুলো বন্ধ হয়ে যায়। ১৯৫০ এবং ১৯৫১ সালে সিলবারক্লেইট ফিউচার ফিকশন এবং সায়েন্স ফিকশন কোয়ার্টলি ম্যাগাজিন দুটিকে পুনরুজ্জ্বীবিত করেন। সে বছরেই শুরু হয় ডায়নামিক সায়েন্স ফিকশন-এর প্রকাশনা। এটির প্রথম সংখ্যা প্রকাশিত হয় ১৯৫২ সালের নভেম্বর মাসে। এই তিনটি ম্যাগাজিনের সম্পাদক ছিলেন রবার্ট ডব্লিউ. লাউনডেস, যিনি সিলবারক্লেইটের পূর্বের ম্যাগাজিনগুলোরও সম্পাদক। ১৯৫৩-এর মাঝামাঝি সময়ে ম্যাগাজিনটির সার্কুলেশন হ্রাম পাওয়ায় সিলবারক্লেইট ম্যাগাজিনের অবদানকারীদের বেতন কমিয়ে দেন এবং বেতন দিতেও বিলম্ব করেন। এই সময়ে তিনি সায়েন্স ফিকশন স্টোরিজ ম্যাগাজিনের সংকলন ধরন নিয়ে নিরীক্ষায় ব্যস্ত ছিলেন এবং এর পরপরই তিনি ডায়নামিক সায়েন্স ফিকশন-এর কাজ বাতিল করে শুধুমাত্র সায়েন্স ফিকশন কোয়ার্টলিকে পাল্প ধরনে প্রকাশ করতে থাকেন।
সিলবারক্লেইট প্রথমদিকে পর্যাপ্ত পরিমাণে খরচ করায় লাউনডেস ম্যাগাজিনের ভালোমান বজায় রাখতে সক্ষম হয়েছিলেন। এর কিছু বিখ্যাত গল্পগুলোর মধ্যে রয়েছে আর্থার সি. ক্লার্কের "দ্য পজেসড্" (মার্চ, ১৯৫৩); লেস্টার ডেল রে'র "আই এম টুমরো" (ডিসেম্বর, ১৯৫২) এবং জেমস ব্লিস ও লাউনডেসের উপন্যাস "দ্য ডুপ্লিকেটেড ম্যান" (আগস্ট, ১৯৫৩)। এই উপন্যাসে লাউনডেস "মাইকেল শেরমন" ছদ্মনাম ব্যবহার করেন। লাউনডেস বেশকিছু ভালোমানের নন-ফিকশন লেখাও প্রকাশ করেন; যার মধ্যে জেমস ই. গুনের "দ্য ফিলোসোফি অব সায়েন্স ফিকশন" (মার্চ ও জুন, ১৯৫৩-এর সংখ্যায় ধারাবাহিকভাবে প্রকাশিত হয়েছিল), এবং "দ্য প্লট ফর্মস অব সায়েন্স ফিকশন" (অক্টোবর, ১৯৫৩ এবং জানুয়ারি, ১৯৫৪ সংখ্যায় ধারাবাহিকভাবে প্রকাশিত হয়েছিল) উল্লেখযোগ্য। এই চারটি নিবন্ধ গুনের মাস্টার অব আর্টস থিসিসকে বিনির্মাণ করে।; এর পরপরই গুন একজন নামকরা বৈজ্ঞানিক কল্পকাহিনী সমালোচক হন।
গ্রন্থাবলীর বিবরণ
রবার্ট ডব্লিউ. লাউনডেস ডায়নামিক সায়েন্স ফিকশন ম্যাগাজিনের ছয়টি সংখ্যারই সম্পাদক ছিলেন। ম্যাগাজিনটি প্রথম থেকেই পাল্প ধরনে প্রকাশিত হত। এর সবক'টি সংখ্যারই মূল্য ছিল ২৫ সেন্ট; প্রথম চারটি সংখ্যার মোট পৃষ্ঠাসংখ্যা ছিল ১২৮, এবং শেষ দুটির পৃষ্ঠাসংখ্যা ছিল ৯৬।
এর মধ্যের বেশকিছু সংখ্যা যুক্তরাজ্যের লেইচেস্টারের থ্রোপ এন্ড পোর্টার কর্তৃক পুনঃমুদ্রিত হয়। এগুলো ছিল জানুয়ারি, জুন এবং নভেম্বর ১৯৫৪-এর সংখ্যা, এবং ধরন ছিল পাল্প। এর মূল্য ছিল ১ ডলার এবং প্রতিটির পৃষ্ঠাসংখ্যা ছিল ৯৬। এর পরে যুক্তরাষ্ট্রে ডিসেম্বর ১৯৫২, জুন ১৯৫৩ এবং জানুয়ারি ১৯৫৪ এর সংখ্যাগুলো প্রকাশিত হয়।
চার্লস লিস্টার
চার্লস লিস্টার (৭ নভেম্বর ১৮১১ – ১৮ আগস্ট ১৮৭৩) ছিলেন একজন অস্ট্রেলীয় ক্রিকেটার। তিনি ভিক্টোরিয়ার হয়ে দুটি প্রথম-শ্রেণীর ক্রিকেট ম্যাচ খেলেছেন।
ডায়নামিক সায়েন্স ফিকশন
গ্রন্থাবলীর বিবরণ
ডায়নামিক সায়েন্স ফিকশনে প্রকাশিত গল্পগুলোর কোনো সম্পূর্ণ সংকলন নেই, তবে ১৯৬০ সালের দিকে ইভান হাওয়ার্ড বেলমন্ট বুকস্ থেকে সিলবারক্লেইটের বেশকিছু প্রকাশনার সংকলন বের করেন, যার মধ্যে সিলবারক্লেইটের ম্যাগাজিনগুলোর বিষয়বস্তু সরাসরি অন্তর্ভুক্ত ছিল। এর মধ্যে ছিল:
ওনুয়া স্মৃতি ভাস্কর্য
ওনুয়া স্মৃতি ভাস্কর্য হল চাঁদপুর জেলার অন্তর্গত ফরিদগঞ্জ উপজেলার তিনজন প্রখ্যাত ব্যক্তির স্মৃতিচিহ্ন হিসেবে তৈরি করা একটি স্মৃতিসৌধ বা ভাস্কর্য। এটি মূলত একটি গুণী সমাজ ভাস্কর্য।
ইতিহাস
কালে কালে ফরিদগঞ্জ উপজেলায় অনেক কৃতি সন্তান জন্ম নিয়েছেন। তাদেরই মধ্যে তিনজন হলেন ওয়ালী উল্লাহ নওজোয়ান, নূরেজ্জামান ভুঁইয়া ও আইউব আলী খান। ফরিদগঞ্জে যাদের কৃতিত্ব অনেক। যারা ফরিদগঞ্জের তৎকালীন অবক্ষিত ও অবনতিশীল সমাজকে উত্তরণের জন্য শারীরিক, মানসিক ও আর্থিকভাবে অক্লান্ত পরিশ্রম করেছেন। তাই তাদের স্মরণে এবং তাদের স্মৃতিচিহ্ন রাখার জন্য ফরিদগঞ্জ উপজেলায় একটি স্মৃতিস্তম্ভ বা ভাস্কর্য তৈরি করা হয়। চাঁদপুর জেলা প্রশাসকের উদ্যোগে ২০০৮ সালের আগস্ট মাসে এই ভাস্কর্যটি প্রতিষ্ঠা করা হয়। যা ফরিদগঞ্জ-রূপসা ও লক্ষ্মীপুর জেলার রায়পুর রাস্তার মোড়ে অবস্থিত।
নকশা এবং স্মৃতিসৌধ নির্মাণ
যুগে যুগে আসা ফরিদগঞ্জ উপজেলার কৃতি সন্তানদের মধ্যে অন্যতম তিনজন কৃতি সন্তানের স্মৃতি ধরে রাখতে চাঁদপুর জেলা প্রশাসকের উদ্যোগে ২০০৮ সালের আগস্ট মাসে এই ভাস্কর্যটি তৈরি করা হয়। এই ভাস্কর্যটির নকশাকারী ছিলেন বাংলাদেশের খ্যাতিমান ভাস্কর শিল্পী অখিল পাল।
ওনুয়া স্মৃতি ভাস্কর্যের নকশার তাৎপর্য
ভাস্কর্যটি তিনজন ব্যক্তির মুখমণ্ডলের আকৃতি নিয়ে তৈরি করা হয়েছে। যেহেতু এই তিনজনই হচ্ছেন অবক্ষিত ও অবনতিশীল সমাজকে উত্তরণের পথিকৃৎ। তাই তাদের চেহারার সাথে মিলিয়ে তিনজনেরই মুখমণ্ডলের আকৃতি দিয়ে ভাস্কর্যটি তৈরি করা হয়েছে।
এস. এ. এম. হুসাইন
'''এস. এ. এম. হুসাইন''' একজন ভারতীয় রাজনীতিবিদ ছিলেন যিনি দ্রাবিড় মুনেত্র কড়গমের রাজনীতির সাথে যুক্ত ছিলেন। ২০০১ সালে তিনি ত্রিপ্লিকেন থেকে তামিলনাড়ু বিধানসভার সদস্য হিসেবে নির্বাচিত হন। তিনি ২০১৯ সালের ৬ আগস্ট ৮০ বছর বয়সে মৃত্যুবরণ করেন।
আনা মারিয়া ক্যান্টু
আনা মারিয়া ক্যান্টু (১৩ জানুয়ারী ১৯২৩ – ২৩ জুলাই ২০০৮) ছিলেন একজন ইতালীয় স্প্রিন্টার। তিনি ১৯৪৮ সালের গ্রীষ্মকালীন অলিম্পিকে মহিলাদের ৪ × ১০০ মিটার রিলেতে প্রতিদ্বন্দ্বিতা করেছিলেন।
শাকিব খান অভিনীত চলচ্চিত্রের তালিকা
শাকিব খান (জন্ম: ২৮ মার্চ, ১৯৭৯) হচ্ছেন একজন বাংলাদেশী চলচ্চিত্র অভিনেতা, প্রযোজক, গায়ক ও গণমাধ্যম ব্যক্তিত্ব। সোহানুর রহমান সোহান পরিচালিত অনন্ত ভালবাসা (১৯৯৯) চলচ্চিত্রের মাধ্যমে তার বড় পর্দায় অভিষেক ঘটে। তবে, তার অভিনীত প্রথম চলচ্চিত্র সবাইতো সুখী হতে চায়। তাকে "কিং খান", "ঢালিউড কিং" এবং "নাম্বার ওয়ান শাকিব খান" হিসাবেও অভিহিত করা হয়ে থাকে। তিনি বাংলাদেশের সবচেয়ে বেশি পারিশ্রমিকপ্রাপ্ত অভিনেতা।
শাকিব তার কর্মজীবনে একাধিক পুরস্কার অর্জন করেছেন, যার মধ্যে রয়েছে চারটি জাতীয় চলচ্চিত্র পুরস্কার, আটটি মেরিল-প্রথম আলো পুরস্কার, তিনটি বাচসাস চলচ্চিত্র পুরস্কার ও ছয়টি ইউরো সিজেএফবি পারফরম্যান্স পুরস্কার। তিনি ২০১০ সালের ভালোবাসলেই ঘর বাঁধা যায় না,  ২০১২ সালের খোদার পরে মা,  ২০১৫ সালের আরো ভালোবাসবো তোমায়  এবং ২০১৭ সালের সত্তা   চলচ্চিত্রের জন্য চারবার শ্রেষ্ঠ অভিনেতা বিভাগে জাতীয় চলচ্চিত্র পুরস্কার লাভ করেন।
তার অভিনীত অন্যান্য উল্লেখযোগ্য চলচ্চিত্র হল নাট্যধর্মী সুভা (২০০৫), প্রণয়ধর্মী আমার প্রাণের স্বামী (২০০৭), প্রিয়া আমার প্রিয়া (২০০৮), ও বলবো কথা বাসর ঘরে (২০০৯), প্রণয়ধর্মী-হাস্যরসাত্মক আদরের জামাই (২০১১), মারপিট-প্রণয়ধর্মী ডন নাম্বার ওয়ান (২০১২), প্রণয়ধর্মী পূর্ণদৈর্ঘ্য প্রেম কাহিনী (২০১৩), মারপিট-থ্রিলারধর্মীশিকারি (২০১৬), নবাব (২০১৭), নাট্যধর্মী রাজনীতি (২০১৭) ও সত্তা (২০১৭)। ২০১১ সালে মনের জ্বালা চলচ্চিত্রে তিনি প্রথমবারে মতো তিনি নেপথ্য সঙ্গীতশিল্পী হিসাবে গানে কন্ঠ দেন। ২০১৪ সালে তিনি হিরো: দ্যা সুপার স্টার চলচ্চিত্র দিয়ে প্রযোজক হিসেবে আত্মপ্রকাশ করেন এবং পরবর্তীকালে পাসওয়ার্ড (২০১৯), বীর (২০২০)। ২০১৯ সালে তিনি একসঙ্গে চারটি চলচ্চিত্র প্রযোজনার ঘোষণা দেন। নিচে তার অভিনীত চলচ্চিত্রসমূহের তালিকা দেওয়া হল।
বারুক স্যামুয়েল ব্লুমবার্গ
থাম্ব|262x262পিক্সেল|১৯৯৯ সংবাদ সম্মেলন, যেখানে ব্লুমবার্গকে নাসা অ্যাস্ট্রোবায়োলজি ইনস্টিটিউটের প্রথম পরিচালক হিসাবে নিয়োগ দেওয়া হয়েছিল বারুক স্যামুয়েল ব্লুমবার্গ একজন মার্কিন চিকিৎসক। তিনি ১৯৭৬ সালে চিকিৎসাবিজ্ঞানে নোবেল পুরস্কার লাভ করেন। ব্লামবার্গ হেপাটাইটিস বি ভাইরাস শনাক্ত করেন এবং পরবর্তীতে এর রোগনির্ণয় পরীক্ষা উদ্ভাবন এবং টিকা তৈরি করেন।
জীবনী
ব্লুমবার্গ ১৯২৫ সালের ২৮ জুলাই নিউ ইয়র্কের ব্রুকলিনে জন্মগ্রহণ করেন। তিনি ফার রকঅ্যাওয়ে হাই স্কুল এ পড়াশোনা করেন। তিনি নিউ ইয়র্কের ইউনিয়ন কলেজ থেকে ১৯৪৬ সালে সম্মানসহ গ্র্যাজুয়েট হন। তিনি কলাম্বিয়া ইউনিভার্সিটি কলেজ অব ফিজিশিয়ান্স অ্যান্ড সার্জন্স থেকে ১৯৫১ সালে ডক্টর অব মেডিসিন ডিগ্রি অর্জন করেন। তিনি ১৯৫৭ সালে পিএইচডি ডিগ্রি অর্জন করেন। তিনি ১৯৬৪ সালে ফক্স চেজ ক্যান্সার সেন্টার এর সদস্য হন। তিনি ১৯৭৭ সালে পেন্সিলভেনিয়া বিশ্ববিদ্যালয় এ শিক্ষকতা শুরু করেন। তিনি ১৯৮৯ থেকে ১৯৯৪ সাল পর্যন্ত ব্যালিয়ল কলেজ, অক্সফোর্ড এর মাস্টার ছিলেন।
জজ ব্যারিস্টার পুলিশ কমিশনার
জজ ব্যারিস্টার পুলিশ কমিশনার ২০১৩ সালে বাংলাদেশী বাংলা ভাষায় নির্মিত চলচ্চিত্র। ছায়াছবিটি পরিচালনা করেছেন এফ আই মানিক। দেলোয়ার জাহান ঝন্টুর কাহিনী অনুসারে সংলাপ লিখেছেন মোহাম্মদ রফিকউজ্জামান। এতে প্রধান চরিত্রে অভিনয় করেছেন শাকিব খান, পূর্ণিমা, রাজ্জাক, সোহেল রানা, আলমগীর। এই চলচ্চিত্রের মাধ্যমে ৩৫ বছর পরে আবার একত্রিত হলেন তিন গুনী শিল্পী রাজ্জাক, সোহেল রানা, ও আলমগীর। তারা এর আগে ১৯৭৮ সালে দিলীপ বিশ্বাস পরিচালিত 'জিঞ্জির' সিনেমায় প্রথম একসঙ্গে অভিনয় করেন।
কাহিনী সংক্ষেপ
এটি তিন বন্ধুর গল্প। বন্ধুদের একজন জজ, একজন ব্যারিস্টার, অন্যজন পুলিশ অফিসার থেকে পদোন্নতি নিয়ে পুলিশ কমিশনার। এই তিন বন্ধুর কাজকর্মই অপরাধ ও অপরাধীদের সাথে সংশ্লিষ্ট। অন্যায়-অনৈতিকতার সাথে যুদ্ধ করতে হয় সর্বক্ষন ভিন্ন ভিন্ন পেশার এই তিন বন্ধুকে।
নির্মাণ নেপথ্য
জর্জ ব্যারিস্টার পুলিশ কমিশনার ছায়াছবিটির মহরত ও শুটিং শুরু হয়েছিল ২০০৭ সালের ২২ অক্টোবর এফসিডির ২নং ফ্লোরে। দেশের অস্থিতিশীল পরিস্থিতির জন্য বারবার ছবির মুক্তির তারিখ নিয়ে বিভিন্ন জটিলতা দেখা দেয়। অবশেষে ২০১৩ সালের ১০ মে ৬০ টি প্রক্ষাগৃহে ছায়াছবিটি মুক্তি দেয়া হয়।
সঙ্গীত
চলচ্চিত্রটির সঙ্গীত পরিচালনা করেছেন আলাউদ্দিন আলী। গান লিখেছেন গাজী মাজহারুল আনোয়ার, মুনশী ওয়াদুদ ও কবির বকুল। কণ্ঠ দিয়েছেন সাবিনা ইয়াসমিন, এন্ড্রু কিশোর, কনক চাঁপা, এসআই টুটুল, বিপ্লব ও মনির খান।
রূপচাঁদ পক্ষী
রূপচাঁদ পক্ষী (১৮১৫ — ১৮৯০) ছিলেন একজন বাঙালি পাঁচালীকার, টপ্পা ও ঢপ গান রচয়িতা। তাঁর আসল নাম রূপচাঁদ দাস।
জীবনী
রূপচাঁদের আদি নিবাস ছিল উড়িষ্যা। তাঁর পিতা গৌরহরি দাস চাকরিসূত্রে কলকাতায় বসবাস করতেন। ছোটবেলা থেকে সঙ্গীতের প্রতি রূপচাঁদ বিশেষভাবে অনুরক্ত ছিলেন। তিনি নানা ধরনের গান রচনা করতেন। এই সকল গানের ভনিতায় তিনি 'পক্ষী' বা 'খগরাজ' নাম ব্যবহার করতেন। পক্ষী নামে খ্যাতি লাভ করায় তিনি তাঁর গাড়িটিকে পক্ষীর আকার দিয়েছিলেন। কলকাতায় পক্ষীর জাতিমালা নামক একটি পাঁচালির দল তিনি তৈরি করেন, এবং নাচগানের আসরে তাঁর দলের শাস্ত্ররসাত্মক ও বিদ্রুপাত্মক সঙ্গীতের কদর ছিল। বেশিরভাগ সময় তিনি সমসাময়িক বিষয়ের উপর ভিত্তি করে পাঁচালি বাঁধতেন। এর পাশাপাশি আগমনী, বিজয়গান, বাউল, দেহতত্ত্ব এবং টপ্পা গান রচনা করেছেন। তাঁর দলের সদস্যরা বিভিন্ন পক্ষীর সাজ পরে আসরে নামতেন। বাগবাজারের ধনী শিবকৃষ্ণ মুখোপাধ্যায় তার পৃষ্ঠপোষক ছিলেন, ফলে এই দলের সদস্যরা গঞ্জিকাসেবনে অভ্যস্ত হন।
ম্যালেরিয়া অ্যান্টিজেন সনাক্তকরণ পরীক্ষা
থাম্ব|ম্যালেরিয়া একটি নিরাময়যোগ্য রোগ যদি রোগীদের প্রাথমিক রোগ নির্ণয় এবং দ্রুত চিকিৎসার সুযোগ থাকে ম্যালেরিয়া অ্যান্টিজেন সনাক্তকরণ পরীক্ষাগুলি হল দ্রুতগতির অ্যান্টিজেন টেস্ট প্রকারের বাণিজ্যিকভাবে উপলব্ধ দ্রুত ডায়াগনস্টিক পরীক্ষাগুলির একটি গ্রুপ, যা ম্যালেরিয়া নির্ণয়ের জন্য traditional তিহ্যগত পরীক্ষাগার কৌশলগুলিতে দক্ষ নয় এমন লোকদের দ্বারা ম্যালেরিয়া দ্রুত নির্ণয়ের অনুমতি দেয় বা যেখানে এই ধরনের সরঞ্জাম পাওয়া যায় না। বর্তমানে বাণিজ্যিকভাবে 20 টিরও বেশি পরীক্ষা রয়েছে (WHO পণ্য পরীক্ষা 2008)। এই ধরনের পরীক্ষার লক্ষ্যে উপযুক্ত প্রথম ম্যালেরিয়া অ্যান্টিজেন ছিল দ্রবণীয় গ্লাইকোলাইটিক এনজাইম গ্লুটামেট ডিহাইড্রোজেনেস। দ্রুতগতির কোনো পরীক্ষা বর্তমানে মোটা রক্তের ফিল্মের মতো সংবেদনশীল নয়, সস্তাও নয়। সমস্ত বর্তমান ডিপস্টিক পদ্ধতি ব্যবহারে একটি বড় ত্রুটি হল যে ফলাফলটি মূলত গুণগত। গ্রীষ্মমন্ডলীয় আফ্রিকার অনেক স্থানীয় অঞ্চলে, তবে, প্যারাসিটেমিয়ার পরিমাণগত মূল্যায়ন গুরুত্বপূর্ণ, কারণ জনসংখ্যার একটি বড় শতাংশ যে কোনও গুণগত পরীক্ষায় ইতিবাচক পরীক্ষা করবে।
অ্যান্টিজেন ভিত্তিক ম্যালেরিয়া দ্রুত ডায়াগনস্টিক পরীক্ষা
ম্যালেরিয়া একটি নিরাময়যোগ্য রোগ যদি রোগীদের প্রাথমিক রোগ নির্ণয় এবং দ্রুত চিকিৎসার সুযোগ থাকে। স্বাস্থ্যসেবা সক্ষমতার পরিধিতে অ্যান্টিজেন-ভিত্তিক দ্রুত ডায়াগনস্টিক পরীক্ষাগুলির (আরডিটি) একটি গুরুত্বপূর্ণ ভূমিকা রয়েছে কারণ অনেক গ্রামীণ ক্লিনিকে মাইক্রোস্কোপের অভাব এবং রক্তের চলচ্চিত্রগুলি মূল্যায়নের জন্য প্রশিক্ষিত প্রযুক্তিবিদদের অভাবের কারণে সাইটে ম্যালেরিয়া নির্ণয়ের ক্ষমতা নেই। তদুপরি, যেসব অঞ্চলে এই রোগটি স্থানীয় নয়, সেখানে ল্যাবরেটরি টেকনোলজিস্টদের ম্যালেরিয়া পরজীবী শনাক্ত ও শনাক্ত করার ক্ষেত্রে খুব সীমিত অভিজ্ঞতা রয়েছে। প্রতি বছর নাতিশীতোষ্ণ অঞ্চল থেকে ক্রমবর্ধমান সংখ্যক ভ্রমণকারী গ্রীষ্মমন্ডলীয় দেশগুলিতে যান এবং তাদের অনেকেই ম্যালেরিয়া সংক্রমণ নিয়ে ফিরে আসেন। আরডিটি পরীক্ষাগুলি এখনও প্রচলিত মাইক্রোস্কোপির পরিপূরক হিসাবে বিবেচিত হয় তবে কিছু উন্নতির সাথে এটি মাইক্রোস্কোপকে ভালভাবে প্রতিস্থাপন করতে পারে। পরীক্ষাগুলি সহজ এবং পদ্ধতিটি মাঠের অবস্থানে ঘটনাস্থলে সঞ্চালিত হতে পারে। এই পরীক্ষায় আঙুলের লাঠি বা শিরার রক্ত ​​ব্যবহার করা হয়, সম্পূর্ণ পরীক্ষায় মোট ১৫-২০ মিনিট সময় লাগে এবং পরীক্ষাগারের প্রয়োজন হয় না। এই দ্রুত ডায়াগনস্টিক টেস্টের মাধ্যমে সনাক্তকরণের সীমানা 100 প্যারাসাইট/bloodl রক্তের পরিসরে 5 টি মোটা ফিল্ম মাইক্রোস্কোপির তুলনায়।
pGluDH
প্লাজমোডিয়াম গ্লুটামেট ডিহাইড্রোজেনেস (pGluDH) হোস্ট অ্যান্টিবডি দ্বারা উৎপন্ন প্লাজমোডিয়াম ফ্যালসিপেরামের ক্রমবর্ধমান প্রতিরোধ এবং ক্লোরোকুইনের বিকল্পের উচ্চমূল্যের পরিপ্রেক্ষিতে একটি সঠিক নির্ণয় আরও বেশি গুরুত্বপূর্ণ হয়ে উঠছে। এনজাইম pGluDH হোস্ট লোহিত রক্তকণিকায় ঘটে না এবং পিকার্ড-মাউরো এট আল দ্বারা প্লাজমোডিয়াম প্রজাতির জন্য একটি মার্কার এনজাইম হিসাবে সুপারিশ করা হয়েছিল। 1975 সালে। ম্যালেরিয়া মার্কার এনজাইম পরীক্ষা রুটিন কাজের জন্য উপযুক্ত এবং এখন ম্যালেরিয়া মোকাবেলাকারী অধিকাংশ বিভাগে এটি একটি আদর্শ পরীক্ষা। পিজিএলডিএইচ -এর উপস্থিতি প্যারাজাইটের কার্যকারিতা এবং পিজিএলডিএইচ ব্যবহার করে একটি দ্রুত ডায়াগনস্টিক পরীক্ষার প্রতিনিধিত্ব করে বলে জানা যায় যে অ্যান্টিজেনের মৃত জীব থেকে জীবন্ত পার্থক্য করার ক্ষমতা থাকবে। চীনে অ্যান্টিজেন হিসাবে pGluDH সহ একটি সম্পূর্ণ RDT তৈরি করা হয়েছে এবং এখন ক্লিনিকাল ট্রায়াল চলছে। GluDHs হল সর্বব্যাপী এনজাইম যা কার্বন এবং নাইট্রোজেন বিপাকের মধ্যে একটি গুরুত্বপূর্ণ শাখা-বিন্দু দখল করে। নিকোটিনামাইড এডেনিন ডাইনোক্লিওটাইড (NAD) [EC 1.4.1.2] এবং নিকোটিনামাইড অ্যাডিনিন ডাইনোক্লিওটাইড ফসফেট (NADP) নির্ভর গ্লুডিএইচ [EC 1.4.1.4] এনজাইম দুটিই প্লাজমোডিয়ায় উপস্থিত; NAD- নির্ভর GluDH তুলনামূলকভাবে অস্থির এবং ডায়াগনস্টিক উদ্দেশ্যে দরকারি নয়। গ্লুটামেট ডিহাইড্রোজেনেস একটি অক্সিডাইজেবল কার্বন উৎস প্রদান করে যা শক্তি উৎপাদনের জন্য ব্যবহৃত হয় এবং সেইসাথে হ্রাসকৃত ইলেকট্রন ক্যারিয়ার, NADH। গ্লুটামেট পরবর্তী অ্যামিনো অ্যাসিডের প্রধান অ্যামিনো দাতা পরবর্তী ট্রান্সমিনেশন বিক্রিয়ায়। নাইট্রোজেন ভারসাম্যে গ্লুটামেটের একাধিক ভূমিকা এটি মুক্ত অ্যামোনিয়া এবং বেশিরভাগ অ্যামিনো অ্যাসিডের অ্যামিনো গোষ্ঠীর মধ্যে প্রবেশদ্বার করে তোলে। এর স্ফটিক কাঠামো প্রকাশিত হয়েছে। P.vivax, P.ovale এবং P. malariae তে GluDH কার্যকলাপ কখনোই পরীক্ষা করা হয়নি, কিন্তু একটি শাখা বিন্দু এনজাইম হিসাবে GluDH এর গুরুত্বকে বিবেচনা করে, প্রতিটি কোষে GluDH এর উচ্চ ঘনত্ব থাকতে হবে। এটি সুপরিচিত যে একটি উচ্চ আণবিক ওজন (যেমন GluDH) সহ এনজাইমগুলিতে অনেকগুলি আইসোজাইম রয়েছে, যা স্ট্রেন ডিফারেনশনের অনুমতি দেয় (সঠিক মনোক্লোনাল অ্যান্টিবডি দেওয়া)। হোস্ট পরজীবী এনজাইমের বিরুদ্ধে অ্যান্টিবডি তৈরি করে যা নিম্ন ক্রমের পরিচয় নির্দেশ করে।
হিস্টিডিন সমৃদ্ধ প্রোটিন II
হিস্টিডিন-সমৃদ্ধ প্রোটিন II (HRP II) হল একটি হিস্টিডিন- এবং অ্যালানিন-সমৃদ্ধ, জল-দ্রবণীয় প্রোটিন, যা পরজীবী সাইটোপ্লাজম সহ বেশ কয়েকটি কোষের অংশে স্থানীয়করণ করা হয়। এন্টিজেন শুধুমাত্র পি ফ্যালসিপেরাম ট্রফোজোয়েট দ্বারা প্রকাশ করা হয়। ফ্যালসিপেরাম থেকে এইচআরপি II হেমোজোইনের বায়োক্রিস্টালাইজেশনে জড়িত, পরজীবী দ্বারা উৎপাদিত ফেররিপ্রোটোপোরফিরিন IX (Fe (3+)-PPIX) এর একটি নিষ্ক্রিয়, স্ফটিক রূপ। HRP II এর একটি উল্লেখযোগ্য পরিমাণ পরজীবী দ্বারা হোস্ট রক্ত ​​প্রবাহে নিtedসৃত হয় এবং অ্যান্টিজেন এরিথ্রোসাইট, সিরাম, প্লাজমা, সেরিব্রোস্পাইনাল ফ্লুইড এবং এমনকি প্রস্রাবের মধ্যে স্রাবিত পানিতে দ্রবণীয় প্রোটিন হিসাবে শনাক্ত করা যায়। এই অ্যান্টিজেনগুলি প্যারাসাইটিমিয়া সাফ হয়ে যাওয়ার পরে বা অনেকটা কমে যাওয়ার পর রক্ত ​​সঞ্চালনে স্থির থাকে। HRP2- ভিত্তিক পরীক্ষার সফল চিকিৎসার পর সাধারণত নেতিবাচক হতে প্রায় দুই সপ্তাহ সময় লাগে, কিন্তু এক মাস পর্যন্ত সময় লাগতে পারে, যা সক্রিয় সংক্রমণ শনাক্ত করতে তাদের মানকে আপোস করে। রিউমাটয়েড-ফ্যাক্টর-পজিটিভ রিউমাটয়েড আর্থ্রাইটিস রোগীদের মধ্যে মিথ্যা ইতিবাচক ডিপস্টিক ফলাফল রিপোর্ট করা হয়েছিল। যেহেতু HRP-2 শুধুমাত্র P. falciparum দ্বারা প্রকাশ করা হয়, তাই এই পরীক্ষাগুলি শুধুমাত্র P. vivax, P. ovale, বা P. malariae ধারণকারী নমুনার সঙ্গে নেতিবাচক ফলাফল দেবে; নন-ফ্যালসিপেরাম ম্যালেরিয়ার অনেক ক্ষেত্রে ম্যালেরিয়া নেতিবাচক হিসাবে ভুলভাবে নির্ণয় করা যেতে পারে (কিছু P.falciparum স্ট্রেনেরও HRP II নেই)। পিএইচআরপি 2-ভিত্তিক আরডিটিগুলির ফলাফলের পরিবর্তনশীলতা লক্ষ্যযুক্ত অ্যান্টিজেনের পরিবর্তনশীলতার সাথে সম্পর্কিত।
পিএলডিএইচ
পি।ফ্যালসিপেরাম ল্যাকটেট ডিহাইড্রোজেনেজ (PfLDH) একটি 33 kDa অক্সিডোরেডেকটেজ [EC 1.1.1.27]। এটি গ্লাইকোলাইটিক পথের শেষ এনজাইম, এটিপি প্রজন্মের জন্য অপরিহার্য এবং পি। P. vivax, P. malariae, and P. ovale) থেকে Plasmodium LDH (pLDH) পি। এইচআরপি 2 এর চেয়ে চিকিত্সার পরে রক্তে পিএলডিএইচ এর মাত্রা কমতে দেখা গেছে। এই ক্ষেত্রে, pLDH pGluDH এর অনুরূপ। তা সত্ত্বেও, কোফ্যাক্টর বাইন্ডিং সাইটকে লক্ষ্য করে ইনহিবিটরদের গতিশীল বৈশিষ্ট্য এবং সংবেদনশীলতা উল্লেখযোগ্যভাবে পৃথক এবং ইনহিবিটরগুলির জন্য বিচ্ছিন্নতা ধ্রুবক পরিমাপ করে চিহ্নিত করা যায় যা 21 গুণ পর্যন্ত ভিন্ন।
পালডো
ফ্রুক্টোজ-বিসফসফেট অ্যালডোলেস ইসি .1.১.২.১ গ্লাইকোলাইসিস এবং শক্তি উৎপাদনে একটি মূল প্রতিক্রিয়া অনুঘটক করে এবং চারটি প্রজাতি দ্বারা উৎপাদিত হয়। P.falciparum aldolase হল 41 kDa প্রোটিন এবং পরিচিত ইউক্যারিওটিক অ্যালডোলেসের সাথে 61-68% সিকোয়েন্স মিল রয়েছে। এর স্ফটিক কাঠামো প্রকাশিত হয়েছে। ম্যালেরিয়া থেকে আংশিকভাবে প্রতিরোধী মানুষের প্রাপ্তবয়স্কদের সেরায় পি 41 এর বিরুদ্ধে অ্যান্টিবডিগুলির উপস্থিতি ইঙ্গিত দেয় যে পি 41 পরজীবীর বিরুদ্ধে প্রতিরক্ষামূলক ইমিউন প্রতিক্রিয়াতে জড়িত।
আর্থার লুইস (অস্ট্রেলীয় ক্রিকেটার)
আর্থার লুইস (১৮৩০ – ১ জুন ১৯০৭) ছিলেন একজন অস্ট্রেলীয় ক্রিকেটার। তিনি ১৮৫৬ সালে ভিক্টোরিয়ার হয়ে একটি প্রথম শ্রেণীর ক্রিকেট ম্যাচ খেলেন।
ফ্রেডরিক সিটজ
ফ্রেডরিক সিটজ একজন মার্কিন পদার্থবিজ্ঞানী এবং কঠিন অবস্থা পদার্থবিজ্ঞান এর অন্যতম পথিকৃৎ।
জীবনী
সিটজ ১৯১১ সালের ৪ জুলাই সান ফ্রান্সিস্কোতে জন্মগ্রহণ করেন। তিনি স্ট্যানফোর্ড বিশ্ববিদ্যালয় থেকে ১৯৩২ সালে পদার্থবিজ্ঞানে ব্যাচেলর ডিগ্রি লাভ করেন। তিনি প্রিন্সটন বিশ্ববিদ্যালয় থেকে ১৯৩৪ সালে পিএইচডি ডিগ্রি লাভ করেন। তার পিএইচডি উপদেষ্টা ছিলেন ইউজিন পল উইগনার। ১৯৩৫ থেকে ১৯৩৭ সাল পর্যন্ত তিনি রোচেস্টার বিশ্ববিদ্যালয় এ শিক্ষকতা করেন। ১৯৩৭ থেকে ১৯৩৯ সাল পর্যন্ত জেনারেল ইলেকট্রিক এ কাজ করেন। ১৯৩৯ থেকে ১৯৪২ সাল পর্যন্ত পেন্সিল্‌ভেনিয়া বিশ্ববিদ্যালয় এবং ১৯৪২ থেকে ১৯৪৯ সাল পর্যন্ত কার্নেগী ইন্সটিটিউট অব টেকনোলজিতে শিক্ষকতা করেন। ১৯৪৬ থেকে ১৯৪৭ সাল পর্যন্ত ওকে রিজ ন্যাশনাল ল্যাবরেটরীর অ্যাটমিক এনার্জির প্রশিক্ষণ কর্মসূচীর পরিচালক ছিলেন। তিনি ১৯৪৯ সালে ইউনিভার্সিটি অফ ইলিনয় অ্যাট আর্বানা-শ্যাম্পেইন এর পদার্থবিজ্ঞানের অধ্যাপক নিযুক্ত হন। ১৯৫৭ সালে এই বিভাগের চেয়ারম্যান নিযুক্ত হন। সিটজ ১৯৬১ সালে আমেরিকান ফিজিক্যাল সোসাইটির প্রেসিডেন্ট নির্বাচিত হন। তিনি ১৯৬২ থেকে ১৯৬৯ সাল পর্যন্ত ইউনাইটেড স্টেটস ন্যাশনাল অ্যাকাডেমি অব সায়েন্সেস এর প্রেসিডেন্ট এর দায়িত্ব পালন করেন। তিনি ১৯৬৮ থেকে ১৯৭৮ সাল পর্যন্ত রকফেলার বিশ্ববিদ্যালয় এর প্রেসিডেন্ট ছিলেন। তিনি ১৯৭১ থেকে ১৯৮২ সাল পর্যন্ত টেক্সাস ইনস্ট্রুমেন্ট্‌স এর একজন পরিচালক ছিলেন।
মিরেলা আভালে
মিরেলা আভালে (২৭ মে ১৯২২ - ৫ সেপ্টেম্বর ২০১২) ছিলেন একজন ইতালীয় স্প্রিন্টার। তিনি ১৯৪৮ সালের গ্রীষ্মকালীন অলিম্পিকে মহিলাদের ৪ × ১০০ মিটার রিলেতে প্রতিদ্বন্দ্বিতা করেছিলেন।
আভালে ৯০ বছর বয়সে সেপ্টেম্বর ২০১২ সালে ভিলানুভা সুল ক্লিসিতে মারা যান।
ইমাম আলী মসজিদ, কোপেনহেগেন
ইমাম আলী মসজিদ (Imam Ali Moske, مسجد الإمام علي) হচ্ছে ডেনমার্কের রাজধানী কোপেনহেগেনের নর্দভেস্টে অবস্থিত একটি মসজিদ। এটি ডেনমার্কের সর্ববৃহৎ এবং একমাত্র শিয়া মসজিদ।
২০০৯ সালে মসজিদটির নির্মাণকাজ শুরু হয়। তারপর ২০১৫ সালে এর নির্মাণকাজ সমাপ্ত হলে মসজিদটি জনসাধারণের জন্য উন্মুক্ত করা হয়। ২,১০০ বর্গমিটার ক্ষেত্রফল বিশিষ্ট এই মসজিদটি নব্য-ইরানি স্থাপত্যশৈলী অনুসারে নকশা করা হয়েছে। মসজিদটির দুইপাশে রয়েছে ৩২ মিটার উঁচু ফিরোজা রঙের দুইটি মিনার এবং ছাদে রয়েছে একই রঙের একটি কেন্দ্রীয় গম্বুজ। মসজিদটিতে বর্তমানে সর্বমোট ১,৫০০ জন মুসল্লি একত্রে জামাতে সালাত আদায় করতে পারে।
ক্যাফেটেরিয়া
ক্যাফেটেরিয়া, যা কখনও কখনও মার্কিন যুক্তরাষ্ট্রের বাইরের ক্যান্টিন নামেও পরিচিত, এটি এক ধরনের খাদ্য পরিষেবা প্রদানকারী স্থাপনা যেখানে পরিষেবার অন্তর্ভুক্ত কোন ব্যক্তি রেস্তোরাঁর সুবিধা পায়। কোনও প্রতিষ্ঠানের মধ্যে যেমন কোনও বড় অফিসের বিল্ডিংয়ে বা বিদ্যালয়ের মধ্যে ছাত্র ও কর্মীদের জন্য ক্যাফেটেরিয়া প্রতিষ্ঠা করা হয়। একটি স্কুলে ক্যাফেটেরিয়াকে ডাইনিং হল বা মধ্যাহ্নভোজনালয় (আমেরিকান ইংরেজিতে ক্যান্টিন) হিসাবেও উল্লেখ করা হয়। ক্যাফেরিয়াস কফিহাউসগুলির থেকে পৃথক, যদিও ইংরেজি শব্দটি লাতিন আমেরিকান স্প্যানিশ থেকে এসেছে, যেখানে ক্যাফেটেরিয়া দিয়ে কফিহাউসও বোঝানো হয়ে থাকে।
সমীর কুমার সাহা
সমীর কুমার সাহা (জন্ম ২৮ ডিসেম্বর ১৯৫৫) একুশে পদকপ্রাপ্ত একজন বাংলাদেশী অণুজীববিজ্ঞানী এবং জনস্বাস্থ্য বিশেষজ্ঞ।  তিনি শিশুদের জন্য ঢাকা শিশু হাসপাতালের মাইক্রোবায়োলজির ডায়াগনস্টিক বিভাগের অধ্যাপক, সিনিয়র পরামর্শদাতা এবং বাংলাদেশ শিশু স্বাস্থ্য ইনস্টিটিউটের দ্য চাইল্ড হেলথ রিসার্চ ফাউন্ডেশনের (সিএইচআরএফ) নির্বাহী পরিচালক। তিনি ২০২১ সালে গবেষণায় একুশে পদক লাভ করেন।
কর্মজীবন
সাহা নিউমোনিয়া, মেনিনজাইটিস এবং এন্টারিক জ্বর বিশেষজ্ঞ বিশেষত পেডিয়াট্রিক সংক্রামক রোগগুলির জন্য তার গবেষণার জন্য পরিচিত। তিনি এই রোগগুলির প্রকৃত বোঝা, তাদের কার্যকারক জীব, ওষুধ প্রতিরোধের নিদর্শন এবং সেরোটাইপ বিতরণের সন্ধানে মনোনিবেশ করেছেন।
২০১৭ সালে, ক্লিনিকাল মাইক্রোবায়োলজিতে অসামান্য গবেষণার জন্য আমেরিকান সোসাইটি ফর মাইক্রোবায়োলজি (এএসএম) অ্যাওয়ার্ড প্রাপ্ত সাহা একজন উন্নয়নশীল দেশের প্রথম বিজ্ঞানী ছিলেন। যার অনুসরণে তিনি আমেরিকান একাডেমি অফ মাইক্রোবায়োলজিতে ফেলোশিপে নির্বাচিত হয়েছেন। একই বছর সাহা মাইক্রোবায়োলজিতে ইউনেস্কো কার্লোস জে ফিনলে পুরস্কার পেয়েছিলেন এবং মাইক্রোবায়োলজির ক্ষেত্রে গবেষণা ও কাজের জন্য খ্যাতিমান পাকিস্তানি মাইক্রোবায়োলজিস্ট শাহিদা হাসনাইনকেও পেয়েছিলেন।  ন্যাশনাল জিওগ্রাফিক ম্যাগাজিনের নভেম্বর ২০১৭ সংস্করণে প্রকাশিত " হেয়ারস হোয়াই ভ্যাকসিনস আর সো ক্রুশিয়াল ", একটি নিবন্ধটি সমাজে ভ্যাকসিনগুলির প্রয়োজনীয়তা এবং প্রভাব সম্পর্কে  এবং নিউমোনিয়াসহ  অন্যান্য নিউমোকোকাল ইনফেকশনগুলিকে মারতে সাহার লড়াইয়ের আজীবন উত্সর্গকে স্পষ্টভাবে তুলে ধরেছে। নিবন্ধটি প্রকাশের পরে সাহাকে নিউমোকোকাল ভ্যাকসিন এবং ভ্যাকসিনের সাধারণ দিকগুলি, ন্যাশনাল জিওগ্রাফিক দ্বারা পরিচালিত এবং সম্প্রচারিত ব্লুমবার্গ স্কুল অফ পাবলিক হেলথ, বাল্টিমোর, মার্কিন যুক্তরাষ্ট্র এবং আন্তর্জাতিক ভ্যাকসিন অ্যাক্সেস সেন্টারে বিল ও মেলিন্ডা গেটস ফাউন্ডেশন, জনস হপকিন্সের প্যানেল আলোচনায় অংশ নিতে আমন্ত্রণ জানানো হয়েছিল ।
ব্যক্তিগত জীবন
সমীর কুমার সাহা অণুজীববিজ্ঞানী ড. সেঁজুতি সাহার পিতা। তার স্ত্রী ড. সেতারুন্নাহার সেতারা গণস্বাস্থ্যের গবেষক। তার ছোট ছেলেও পেশায় অণুজীববিজ্ঞানী।
শিক্ষাজীবন
সাহা তার ১৯৮৩ সালে বাংলাদেশের ঢাকা বিশ্ববিদ্যালয় থেকে বিএসসি এবং এমএসসি ডিগ্রি অর্জন করেন। এছাড়া ১৯৮৯ সালে ভারতের বারাণসী হিন্দু বিশ্ববিদ্যালয় ইনস্টিটিউট অফ মেডিকেল সায়েন্সেস থেকে পিএইচডি ডিগ্রি অর্জন করেছেন।
কৃতিত্ব
সাহা বাংলাদেশে মেনিনজাইটিস এবং নিউমোনিয়া সৃষ্টিকারী দুটি ব্যাকটিরিয়ার বিরুদ্ধে ভ্যাকসিন প্রয়োগে মূল ভূমিকা পালন করেছিলেন। এটি দেশের শিশুদের স্বাস্থ্যের উপর প্রত্যক্ষ ইতিবাচক প্রভাব ফেলেছিল। শিশু বিশেষজ্ঞের শীর্ষস্থানীয় গবেষক হিসাবে তিনি এক দশকেরও বেশি সময় ধরে বাংলাদেশে আক্রমণাত্মক শৈশব রোগের উপর নজরদারি করে চলেছেন।  কিছু নিউমোকোকাল রোগের চিকিৎসা প্রতিরোধের বিষয়েও তিনি গবেষণার নেতৃত্ব দিয়েছেন।
সাহা তার দলভিত্তিক বাংলাদেশে চারটি সেন্ডিনেল হাসপাতাল নজরদারি নেটওয়ার্ক ডিজাইন ও স্থাপন করেছিলেন। "কমিউনিটি অ্যাডজাস্টেড হসপিটাল-ভিত্তিক তত্ত্ববধান করার একটি মডেল যা জনসংখ্যা স্তরে রোগের উৎসের তথ্য রেকর্ড করে। স্ট্রেপ্টোকোকাস নিউমোনিয়া, হিমোফিলাস ইনফ্লুয়েঞ্জা, সালমোনেলা টাইফি / প্যারাটিফি, ইত্যাদি দ্বারা আক্রান্ত আক্রমণাত্মক শৈশব রোগের উপর নজরদারি তথ্য তৈরি করার ক্ষেত্রেও তার ভূমিকা রয়েছে।
আন্তর্জাতিক ও জাতীয় জনস্বাস্থ্য সংস্থা
সাহা নিউমোকোকল অ্যাওয়ারনেস কাউন্সিল অফ এক্সপার্টস (পিএসিই) এর সদস্য,  সাবিন ভ্যাকসিন ইনস্টিটিউটের কোয়ালিশন অ্যাগেইনস্ট (টাইময়েড) (সিএটি) এর স্টিয়ারিং কমিটিরও প্রধান।  তিনি জনস হপকিন্স বিশ্ববিদ্যালয়, মেরিল্যান্ডের আন্তর্জাতিক স্বাস্থ্য অধিদফতরের সহযোগী এবং বাংলাদেশের আন্তর্জাতিক ডায়রিয়াল ডিজিজ রিসার্চ, আইসিডিডিআর, বি এর সংযুক্ত বিজ্ঞানী। তিনি বাংলাদেশ সরকারের জাতীয় টিকা নীতি কমিটির সদস্যও রয়েছেন।
সম্মান ও পদবী
তিনি বিভিন্ন পুরস্কার ও সম্মাননায় ভূষিত হয়েছেন:
রামদুলাল দে
রামদুলাল দে (১৭৫২-১৮২৫) প্রথম বাঙালি কোটিপতি। শৈশবে পিতৃমাতৃহীন এবং নিঃস্ব রামদুলাল পরবর্তী জীবনে একজন স্বপ্রতিষ্ঠিত ব্যক্তিত্বে পরিণত হন।
প্রারম্ভিক জীবন
কলকাতার জনৈক বানিয়া মদনমোহন দত্তের বাড়ির সরকার বা গৃহস্থালির তত্ত্বাবধায়ক হিসেবে রামদুলাল দের ব্যবসায়িক জীবনের সূচনা হয়। পারিবারিক সূত্রে জানা যায় যে, একবার তাকে নিলামে কিছু জিনিস কিনতে পাঠানো হয়। কিন্তু নির্ধারিত নিলামি জিনিসটি অলাভজনক মনে করে তার পরিবর্তে তিনি একটি ভাঙা জাহাজ কেনেন, যা থেকে তাৎক্ষণিকভাবে এক লক্ষ রূপী লাভ হয়। এ ঘটনার পর মদনমোহন দত্ত নিলামের পুরো অর্থ সরকার রামদুলালকে দান করেন এবং তাকে স্বাধীনভাবে ব্যবসা করার অনুমতি দেন।
ব্যবসায়ী জীবন
আমেরিকান বণিকদের সঙ্গে পারস্পরিক সংযোগের মাধ্যমে রামদুলাল ব্যবসায়ে সাফল্য অর্জন করেন। ১৭৮৫ সাল থেকে আমেরিকানরা ব্যবসা-বাণিজ্যের সূত্রে বাংলায় আগমন শুরু করে। রামদুলাল ১৮০০ সাল পর্যন্ত তাদের মুৎসুদ্দি বা বানিয়া হিসেবে কাজ করেন। ১৮০০ সালে তিনি কলকাতায় নিজস্ব কিয়ারিং ও ফরোয়ার্ডিং এজেন্সি প্রতিষ্ঠা করেন। কলকাতা বন্দরে আসা সকল জাহাজই রামদুলালকে তাদের এজেন্ট নিযুক্ত করে। আমেরিকানদের সঙ্গে নৌবাণিজ্যে রামদুলাল প্রচুর পরিমাণ পঁুজি বিনিয়োগ করেন এবং প্রভূত মুনাফার অধিকারী হন। তার সুযোগ্য নির্দেশনায় আমেরিকানরাও যথেষ্ট লাভবান হয়। রামদুলালের সঙ্গে বাণিজ্যসূত্রে কর্মরত একটি সালেম হাউস (বোস্টনের নিকটবর্তী একটি বন্দর) তার কাজের স্বীকৃতিস্বরূপ তাদের একটি জাহাজের নামকরণ করে ‘রামদুলাল দে’ নামে। এই জাহাজ সালেম থেকে কলকাতায় বেশ কয়েকটি বাণিজ্য সফর করে। ১৮০৭ থেকে ১৮১৫ সাল পর্যন্ত বাংলার রপ্তানি বাণিজ্যে আমেরিকানদের অংশগ্রহণ ছিল খুবই কম। এর কারণ ছিল তাদের স্ব-আরোপিত নিষেধাজ্ঞা এবং নেপোলিয়ানের সঙ্গে যুদ্ধে আমেরিকানদের প্রতি ব্রিটিশদের বৈরিতা। এ সময়ে আমেরিকানরা রামদুলালের মাধ্যমে বাংলায় তাদের বাণিজ্যিক লেনদেন সম্পন্ন করে। রামদুলাল নিজের জাহাজে করে পণ্যসামগ্রী ল্যাটিন আমেরিকায় পাঠাতেন এবং সেখান থেকে আমেরিকানরা বাংলার পণ্য সংগ্রহ করত।
রামদুলাল ছিলেন প্রথম বাঙালি ব্যবসায় উদ্যোক্তা, যিনি আমেরিকান ও ইউরোপীয়ানদের সঙ্গে সমান তালে এবং সমমর্যাদা সহকারে ব্যবসা-বাণিজ্যে যুক্ত হন। অধিকন্তু, বাঙালিদের মধ্যে তিনিই সর্বপ্রথম নিজের জাহাজ নিয়ে পশ্চিম গোলার্ধ বা আমেরিকায় নৌবাণিজ্য পরিচালনা করেন। অন্যদিকে রামদুলাল ছিলেন কলকাতার প্রথম ভারতীয়, যিনি পাশ্চাত্য পদ্ধতিতে ব্যবসায়িক হিসাব এবং ব্যবসায় ব্যবস্থাপনা চালু করেন। হিসটোরিক্যাল সোসাইটি অব ম্যাসাচুসেটস এবং সালেম-এর পিবডি মিউজিয়ামসহ নিউ ইংল্যান্ডের অন্যান্য সামুদ্রিক বাণিজ্য সংক্রান্ত সংরক্ষণাগারে রামদুলাল দের সঙ্গে সম্পাদিত বাণিজ্যিক লেনদেনের অসংখ্য নিদর্শন রক্ষিত আছে।
১৮২৫ সালে রামদুলাল দের মৃত্যুর পর সালেম-এর ইস্ট ইন্ডিয়া মেরিন সোসাইটির সদস্যগণ শোকপ্রকাশ করেন। ১৮৪০ সাল পর্যন্ত তার ব্যবসা প্রতিষ্ঠান ভালভাবেই চলতে থাকে। কিন্তু তারপর থেকে এ প্রতিষ্ঠানকে ঘিরে পারিবারিক কলহের সূত্রপাত হয়। ফলে ব্যবসায় মন্দা দেখা দেয় এবং ১৮৬০ সালের দিকে প্রতিষ্ঠানটি বন্ধ হয়ে যায়।
শিবলাল শর্মা
শিবলাল শর্মা একজন ভারতীয় রাজনীতিবিদ ছিলেন যিনি ভারতীয় জাতীয় কংগ্রেসের রাজনীতির সাথে যুক্ত ছিলেন। তিনি ১৯৮৫ সালে চাচিওত থেকে হিমাচল বিধানসভার সদস্য হিসেবে নির্বাচিত হয়েছিলেন। তিনি ২০১৯ সালের ২১ এপ্রিল ৮০ বছর বয়সে হৃদরোগে আক্রান্ত হয়ে মৃত্যুবরণ করেন।
কাশি
কাশি হল শ্বাস প্রশ্বাসের বড় গমনপথগুলির মাধ্যমে হঠাৎ বাতাসকে বের করা যা সেখানকার তরল, উত্তেজক পদার্থ, বিদেশী কণা এবং জীবাণুগুলি পরিষ্কার করতে সহায়তা করে। প্রতিরক্ষামূলক অভিব্যক্তি হিসাবে, তিনটি পর্যায় অনুসরণ করে কাশির প্রতিফলনের পুনরাবৃত্তি হতে পারে: একটি শ্বসন, একটি বন্ধ গ্লোটিসের বিরুদ্ধে জোর করে প্রশ্বাস এবং গ্লোটিসের খোলার পরে ফুসফুস থেকে বাতাসের সজোরে মুক্তি, যেটি সাধারণত একটি স্বতন্ত্র শব্দ সহ হয়ে থাকে।
ঘন ঘন কাশি সাধারণত কোনও রোগের উপস্থিতি নির্দেশ করে। অনেক ভাইরাস এবং ব্যাকটিরিয়া বিবর্তনীয় দৃষ্টিকোণ থেকে বাহকে কাশি সৃষ্টি করে রোগটি নতুন বাহকে ছড়িয়ে দেয় এবং সহায়তা তার মাধ্যমে তারা উপকৃত হয়। বেশিরভাগ সময়, অনিয়মিত কাশি শ্বাস নালীর সংক্রমণের কারণে ঘটে তবে দম বন্ধ, ধূমপান, বায়ুদূষণ, হাঁপানি, খাদ্যনালীর উদ্গরন, অনুনাসিকা থেকে ফোঁটা পড়া, দীর্ঘস্থায়ী শ্বাসনালির প্রদাহ মূলক ব্যাধি, ফুসফুসের টিউমার এবং এনজিওটেনসিনের-রূপান্তর-বাধাদায়ক এনজাইম (এসিই ইনহিবিটার) কাশির কারণ হতে পারে।
কারণকে লক্ষ্য করে চিকিৎসা হওয়া উচিত, যেমনঃ ধূমপান বন্ধ বা এসিই বাধাদায়কগুলি বন্ধ করা। কোডাইন বা ডেক্সট্রোমেথোরফানের মতো কাশি দমনকারীদের প্রায়শই ব্যবহার করা হয় তবে সেগুলো খুব কম প্রভাব ফেলতে দেখা গেছে। চিকিৎসার বিকল্পগুলি শ্বাসনালির প্রদাহকে লক্ষ্য করে বা শ্লেষ্মা নির্গমনকে বৃদ্ধি করতে পারে। যেহেতু এটি একটি প্রাকৃতিক প্রতিরক্ষামূলক অভিব্যক্তি, কাশি বেগ দমন করার ক্ষতিকারক প্রভাব থাকতে পারে, বিশেষত যদি কাশি উৎপাদনশীল হয়।
জটিলতা
কাশির জটিলতাগুলি তীব্র বা দীর্ঘস্থায়ী হিসাবে শ্রেণিবদ্ধ করা যেতে পারে। তীব্র জটিলতার মধ্যে রয়েছে কাশির কারণে সাময়িক সংজ্ঞাহীনতা (দীর্ঘ ও জোরালো কাশি হলে মস্তিষ্কে রক্ত প্রবাহ হ্রাসের কারণে অজ্ঞান হওয়া), অনিদ্রা, কাশি-থেকে বমিভাব, কনজেক্টিভার নিচে রক্তক্ষরণ বা “রক্ত চক্ষু”, কাশি থেকে মলত্যাগ, মহিলাদের ক্ষেত্রে স্থানচ্যুত জরায়ু, এবং কাশি থেকে প্রস্রাব হতে পারে। কাশিতে সাধারণত দীর্ঘস্থায়ী জটিলতা ঘটে এবং এতে পেটের বা শ্রোণীর হার্নিয়া, পরিশ্রান্ত নিম্ন পাঁজরের ফাটল ও কস্টোকন্ড্রাইটিস অন্তর্ভুক্ত। দীর্ঘস্থায়ী বা তীব্র কাশি শ্রোণী তলের ক্ষতি এবং সিস্টোসেলের গঠনে অবদান রাখতে পারে।
পার্থক্যমূলক রোগ নির্ণয়
বাচ্চাদের কাশি সাধারণত একটি স্বাভাবিক শারীরবৃত্তীয় অভিব্যক্তি কিংবা এর অন্তর্নিহিত কোনো কারণ থাকতে পারে। সুস্থ বাচ্চাদের ক্ষেত্রে দিনে দশবার কাশি হওয়াটা স্বাভাবিক। তীব্র বা অপেক্ষাকৃত কম তীব্র কাশির সবচেয়ে সাধারণ কারণ হল ভাইরাস দিয়ে শ্বাস নালীর সংক্রমণ। দীর্ঘস্থায়ী কাশিযুক্ত প্রাপ্তবয়স্কদের মধ্যে, অর্থাৎ যাদের কাশি ৮ সপ্তাহেরও বেশি সময় ধরে থাকে, তাদের ৯০% এরও বেশি ক্ষেত্রে কাশি অনুনাসিকার থেকে নিঃসরিত তরল, হাঁপানি, ইওসিনোফিলিক ব্রঙ্কাইটিস এবং খাদ্যনালীর উদ্গরন রোগের কারণে ঘটে। দীর্ঘস্থায়ী কাশির কারণ ব্যাকটিরিয়া দিয়ে আক্রান্ত ব্রঙ্কাইটিস যা শিশুদের মধ্যেও একই রকম।
সংক্রমণ
কাশি শ্বাস নালীর সংক্রমণের ফলে হতে পারে যেমন সাধারণ সর্দি, কোভিড-১৯,তীব্র ব্রঙ্কাইটিস, নিউমোনিয়া, পের্টুসিস বা যক্ষ্মা। বেশিরভাগ ক্ষেত্রে তীব্র কাশি, অর্থাৎ যে কাশি ৩ সপ্তাহের চেয়ে কম, তা সাধারণ সর্দিজনিত কারণে হয়। বুকের এক্স-রে তে যাদের কোন অস্বাভাবিকতা পাওয়া যায়না তাদের মধ্যে যক্ষ্মা হওয়াটা একটি বিরল ঘটনা। প্রাপ্তবয়স্কদের মধ্যে রোগজনিত কাশির কারণ হিসাবে পার্টুসিস এর সংখ্যা বেড়ে যাচ্ছে।
শ্বাস নালীর সংক্রমণ পরিষ্কার হয়ে যাওয়ার পরে, আক্রান্ত ব্যক্তির সংক্রমণ পরবর্তী কাশি থাকতে পারে। এটি সাধারণত একটি শুকনো, অ-উত্পাদনশীল কাশি যা কোনও শ্লেষ্মা তৈরি করে না। লক্ষণগুলির মধ্যে বুক শক্ত হওয়া এবং গলায় একটি সুড়সুড়ির অনুভূতি থাকতে পারে। এই কাশি প্রায়শই কোনও অসুস্থতার পরে কয়েক সপ্তাহ ধরে থাকতে পারে। কাশির কারণে কার্পাল টানেল সিনড্রোমের মতো পুনরাবৃত্ত মানসিক চাপগুলির মতো প্রদাহ হতে পারে। কাশির পুনরাবৃত্তি প্রদাহ করে যা অস্বস্তি সৃষ্টি করে, যার ফলে আরও কাশি হয়। সংক্রামক কাশি সাধারণ প্রচলিত কাশির চিকিৎসায় সারে না। চিকিৎসার মধ্যে প্রদাহ রোধকারী ওষুধ (যেমন - ইপ্রাটোপিয়াম ) এবং প্রদাহ পরিষ্কার না হওয়া পর্যন্ত কাশির বেগ হ্রাস করতে কাশি দমনকারী ব্যবহার হয়ে থাকে। প্রদাহ অন্যান্য বিদ্যমান সমস্যা যেমন অ্যালার্জি এর সংবেদনশীলতা বাড়িয়ে তুলতে পারে এবং অন্যান্য কারণের চিকিৎসা (যেমন বায়ু বিশোধক বা অ্যালার্জির ওষুধের ব্যবহার) কাশিকে দ্রুত সুস্থ করতে সহায়তা করতে পারে।
প্রতিক্রিয়াশীল শ্বাসনালির রোগ
কাশি যখন হাঁপানির নির্ণায়কগুলো পূরণ করে এবং কাশিই যাদের একমাত্র অভিযোগ (ব্রোঞ্চিয়ার অতিরিক্ত সংবেদনশীলতা এবং বিপর্যয়), তখন এটিকে কাশি-রুপ হাঁপানি বলা হয়। বংশগত কাশি এবং ইওসিনোফিলিক ব্রঙ্কাইটিস এর মধ্যে সম্পর্ক আছে। বংশগত কাশিতে সাধারণত পারিবারিক ইতিহাস (অ্যালার্জিযুক্ত অবস্থা) এবং শ্লেষ্মাতে প্রচুর ইওসিনোফিল থাকে কিন্তু স্বাভাবিক শ্বাসনালির কার্যক্ষমতা এবং প্রতিক্রিয়াও থাকে। ইওসিনোফিলিক ব্রঙ্কাইটিস এ শ্লেষ্মাতে এবং ব্রংকিয়াল ল্যাভেজ-এ ইওসিনফিল থাকে কিন্তু শ্বাসনালির অতিরিক্ত প্রতিক্রিয়া বা বংশগত প্রেক্ষাপট থাকে না। এই ক্ষেত্রে কর্টীকোস্টেরয়েড ব্যবহার করলে ফল পাওয়া যায়। দীর্ঘস্থায়ী বাধাজনিত ফুসফুসের রোগের তীব্র বৃদ্ধিতে কাশি আরও খারাপ হতে পারে।
প্রাপ্তবয়স্কদের এবং শিশুদের দীর্ঘস্থায়ী কাশির একটি সাধারণ কারণ হাঁপানি। হাঁপানিতে কাশিই একমাত্র লক্ষণ হতে পারে, বা হাঁপানির লক্ষণগুলির মধ্যে হুইজিং, শ্বাসকষ্ট এবং বুকে একটি শক্ত অনুভূতিও থাকতে পারে। হাঁপানি কতটা গুরুতর তার উপর নির্ভর করে এটি ব্রঙ্কোডায়ালেটর (ওষুধ যা শ্বাসনালিকে প্রসারিত করে) বা শ্বাসের মাধ্যমে টেনে নেওয়া স্টেরয়েডের মাধ্যমে চিকিৎসা করা যেতে পারে। হাঁপানির চিকিৎসা কাশি সারিয়ে দিতে পারে।
গ্যাস্ট্রোসোফিজিয়াল প্রতিপ্রবাহ
অব্যক্ত কাশিযুক্ত ব্যক্তিদের মধ্যে গ্যাস্ট্রোসোফিজিয়াল প্রতিপ্রবাহ রোগ বিবেচনা করা উচিত। পেটের অম্লীয় উপাদানগুলি খাদ্যনালীতে ফিরে এলে এটি ঘটে। জিইআরডির লক্ষণগুলির মধ্যে সাধারণত বুক জ্বালাপোড়া, মুখের টক স্বাদ বা বুকে অম্ল প্রতিপ্রবাহ অনুভূতি অন্তর্ভুক্ত। যদিও, জিইআরডির কাশিতে আক্রান্ত অর্ধেকেরও বেশি লোকের অন্য কোনও লক্ষণ থাকে না। একটি খাদ্যনালীর পিএইচ নিরীক্ষণ জিইআরডি নিশ্চিত করতে পারে। কখনও কখনও জিইআরডি হাঁপানি বা ব্রঙ্কাইটিসের মতো কাশি সম্পর্কিত শ্বাসকষ্টজনিত অসুস্থতাগুলিকে জটিল করে তুলতে পারে। অম্ল-বিরোধী ওষুধ এবং জীবনযাত্রার পরিবর্তন এর মত রক্ষণশীল চিকিৎসায় যাদের সমাধান না হয়, তাদের ক্ষেত্রে শল্য চিকিৎসা প্রয়োজন হতে পারে।
বায়ু দূষণ
বায়ু দূষণের কারণে কাশি হতে পারে যেমন তামাকের ধোঁয়া, বস্তুকণা, উত্তেজক গ্যাস বা বাড়ির স্যাঁতসেঁতে অবস্থা। দুষিত বায়ুতে মানুষের স্বাস্থ্যের প্রভাবগুলি সুদূরপ্রসারী, তবে মূলত শরীরের শ্বসনতন্ত্র এবং রক্তসংবহনতন্ত্র আক্রান্ত হয়। বায়ু দূষণের প্রতিক্রিয়া নির্ভর করে ব্যক্তি যে ধরনের দূষণে উন্মুক্ত, উন্মুক্ত হবার মাত্রা, ব্যক্তির স্বাস্থ্যের অবস্থা এবং জেনেটিক্স এর উপর। যে সমস্ত ব্যক্তি গরম, ধোঁয়াটে দিনগুলিতে বাইরে অনুশীলন করেন, তারা বাতাসের দূষণের সংস্পর্শে বেশি থাকেন।
বাইরের বস্তু
বাইরের কোন বস্তুও কাশি করতে পারে, উদাহরণস্বরূপ, যদি রোগীর খাবার সময় যখন হঠাৎ কাশি শুরু হয়। কদাচিৎ, শ্বাসনালির শাখাগুলির অভ্যন্তরে ফেলে রাখা সেলাই কাশি করতে পারে। মুখের শ্বাস প্রশ্বাসের কারণে শুষ্কতা বা গ্রাসের অসুবিধার কারণে বারবার শ্বাসনালিতে খাবার চলে গেলে কাশি হতে পারে।
অ্যাঞ্জিওটেনসিন-রূপান্তরকারী এনজাইম বাধাদানকারী
এসিই বাধাদানকারী হল উচ্চ রক্তচাপের চিকিৎসার জন্য প্রায়শই ব্যবহৃত ওষুধ। কখনও কখনও যার পার্শ্ব প্রতিক্রিয়া হিসাবে কাশির কারণ হতে পারে এবং তাদের ক্ষেত্রে ওষুধ বন্ধ করলে কাশি থেমে যায়।
টিক কাশি
টিক কাশি, যাকে আগে অভ্যাসগত কাশি বলা হত, তার জৈব কারণগ আছে কি না দেখে বাদ দেওয়ার পরে আচরণগত বা মানসিক চিকিৎসা দিলে সমাধান হয়। এক্ষেত্রে ঘুমের সময় কাশি অনুপস্থিতি থাকে, তবে একমাত্র এটা দিয়েই রোগটি নির্ণয় করা যায় না। প্রাপ্তবয়স্কদের চেয়ে বাচ্চাদের মধ্যে টিক কাশি বেশি দেখা যায় বলে মনে করা হয়। অনুরূপ ব্যাধি হল দেহগত কাশির লক্ষণ যাকে আগে মনস্তাতিক কাশি বলা হত।
স্নায়ুজনিত কাশি
দীর্ঘস্থায়ী কাশি কিছু ক্ষেত্রে সংবেদনশীল স্নায়ুজনিত ব্যাধির কারণে হতে পারে। স্নায়ুজনিত কাশির চিকিৎসার মধ্যে কিছু স্নায়ুজনিত ব্যথার ওষুধের ব্যবহার অন্তর্ভুক্ত থাকতে পারে। টিক ব্যধির মত টুরেট সিনড্রোমে কাশি দেখা দিতে পারে, যদিও এই ব্যাধিটিতে গলা পরিষ্কার করা থেকে আলাদা করে নেওয়া উচিত।
অন্যান্য
ব্রঙ্কাইকেটেসিস, সিস্টিক ফাইব্রোসিস, আন্তঃস্থায়ী ফুসফুস রোগ এবং সারকয়েডোসিসের মত ফুসফুসের বিভিন্ন রোগে কাশি হতে পারে। বিপজ্জনক নয় এমন বা অতি ক্ষতিকর ফুসফুসের টিউমার বা মেডিয়াসিনাল টিউমার থেকেও কাশি হতে পারে। স্নায়ুর জ্বালা হওয়ার মাধ্যমে বা বহিঃ কর্নকুঠুরের বিভিন্ন রোগে (যেমন মোম) কাশি হতে পারে। কাশির সাথে জড়িত রক্তসংবহন্তন্ত্রের রোগ হল হৃৎস্পন্দন বন্ধ হওয়া, ফুসফুসের ইনফার্কশন এবং এওরটিক অ্যানিউরিজম। রাতে কাশি হওয়া হৃৎপিণ্ডের ব্যর্থতার সাথে সম্পর্কিত, কারণ হৃদপিণ্ডটি ফুসফুসের সংবহনতে ক্রমবর্ধমান রক্তের পরিমাণের সাথে সমতা করতে পারে না, ফলে ফুসফুসে পানি জমে এবং ফলস্বরূপ কাশি হয়। রাতে কাশির অন্যান্য কারণের মধ্যে হাঁপানি, অনুনাসিক ফোঁটা এবং গ্যাস্ট্রোসোফিজিয়াল প্রতিপ্রবাহ রোগ (জিইআরডি) অন্তর্ভুক্ত। শুয়ে থাকা অবস্থায় সর্বাধিক কাশি হওয়ার আরেকটি কারণ হল বারবার শ্বাসাঘাত।
স্তন্যপায়ী টিস্যুগুলির উত্তেজক প্রকৃতির কারণে, ক্যাপসাইসিন কাশির প্রান্তিকতা নির্ধারণ করতে এবং কাশি দমনকারীদের ক্লিনিকাল গবেষণায় উদ্দীপক হিসাবে ব্যবহৃত হয়। ক্যাপসাইসিন মরিচকে মশলাদার করে তোলে এবং এটা এই ফলের কারখানার কর্মীদের কেন বেশি কাশি হয় তা ব্যাখ্যা করতে পারে।
কাশি সামাজিক কারণেও দেয়া হয়, যেমন বক্তৃতা দেওয়ার আগে কাশি ব্যবহার করা যেতে পারে। কাশি সর্বদা অনিচ্ছাকৃত নয় এবং এটি সামাজিক পরিস্থিতিতে ব্যবহার করা যেতে পারে। কাশি মনোযোগ আকর্ষণ করতে, অভ্যন্তরীণ মানসিক উত্তেজনা প্রকাশ করতে বা একটি ক্ষতিকারক স্থানচ্যুতি আচরণে ব্যবহার করা যেতে পারে। এটি বিশ্বাস করা হয় যে এই জাতীয় কাশির পুনরাবৃত্তি মনস্তাত্ত্বিক উত্তেজনা এবং সামাজিক দ্বন্দ্বের ঝুঁকিতে থাকা পরিবেশগুলিতে বৃদ্ধি পায়। এই জাতীয় পরিবেশে, কাশি অনেকগুলি স্থানচ্যুতি আচরণ বা প্রতিরক্ষা ব্যবস্থার মধ্যে একটি হতে পারে।
প্যাথোফিজিওলজি
কাশি সুস্থ ব্যক্তিদের মধ্যে একটি প্রতিরক্ষামূলক প্রতিবিম্ব যা মনস্তাত্ত্বিক কারণ দ্বারা প্রভাবিত হয়। কাশি প্রতিক্রিয়া দুটি ভিন্ন শ্রেণীর অন্তর্বাহী স্নায়ুর উদ্দীপনা দিয়ে শুরু করা হয়, যথা মাইলিনসহ দ্রুত অভিযোজক রিসেপ্টর এবং ফুসফুসের প্রান্ত সহ মাইলিনবিহীন সি-তন্তু।
রোগ নির্ণয়ে ব্যবহার
কাশির ধরন রোগ নির্ণয়ের ক্ষেত্রে সহায়তা করতে পারে। উদাহরণস্বরূপ, কাশিতে একটি শ্বসনমূলক "হুপিং" শব্দ হলে পার্টুসিস হওয়ার সম্ভাবনা প্রায় দ্বিগুণ থাকে।
অনেক কারণের তীব্র কাশিতে অল্প পরিমাণে রক্ত দেখা দিতে পারে যা ব্রঙ্কাইটিস, ব্রঙ্কাইকেটেসিস, যক্ষ্মা বা প্রাথমিক ফুসফুস ক্যান্সার নির্দেশ করতে পারে।
এর সাথে ল্যাব, এক্স-রে এবং স্পিরোমেট্রি অন্তর্ভুক্ত থাকতে পারে।
শ্রেণিবিন্যাস
কাশিকে তার স্থিতিকাল, প্রকৃতি, মান এবং সময় অনুযায়ী শ্রেণিবদ্ধ করা যেতে পারে। স্থিতিকাল তীব্র হতে পারে (হঠাৎ শুরু হতে পরে) যদি এটি তিন সপ্তাহেরও কম সময় থাকে, কাছাকাছি তীব্র যদি এটি তিন বা আট সপ্তাহের মধ্যে থাকে এবং আট সপ্তাহের বেশি সময় হলে দীর্ঘস্থায়ী কাশি বলা হয়। কাশি অ-উৎপাদনশীল (শুকনো) বা উৎপাদনশীল হতে পারে (যখন শ্লেষ্মা তৈরি হয় যা থুথু হিসাবে বের হতে পারে)। এটি কেবল রাতে (নৈশ কাশি বলা হয়), রাত এবং দিন উভয় ক্ষেত্রেই বা কেবল দিনের বেলাতে হতে পারে।
বেশ কয়েকটি বৈশিষ্ট্যযুক্ত কাশি বিদ্যমান। যদিও এগুলি প্রাপ্তবয়স্কদের ক্ষেত্রে রোগ নির্ণয়ের কার্যকর হিসাবে জানা যায় নি, কিন্তু এটা শিশুদের ক্ষেত্রে ব্যবহারযোগ্য। একটি বার্কি কাশি ক্রুপের সাধারণ উপস্থাপনা। একটি স্ট্যাক্যাটো কাশি নবজাতকের ক্ল্যামিডিয়াল নিউমোনিয়াতে পাওয়া যায়।
চিকিৎসা
আমেরিকান একাডেমি অফ পেডিয়াট্রিক্স অনুসারে কাশির লক্ষণগুলি দূর করতে কাশির ওষুধ ব্যবহার খুব কম প্রমাণ দ্বারা সমর্থিত এবং সেগুলো বাচ্চাদের কাশির লক্ষণগুলি চিকিৎসার জন্য প্রস্তাবিত নয়। সম্ভাব্য প্রমাণ রয়েছে যে কাশি হ্রাসে কোনও চিকিৎসা বা ডিফিনহাইড্রামিনের চেয়ে মধুর ব্যবহার আরও ভাল। এটি ডেক্সট্রোমথোরফানের মতো কাশির উপশম করে না তবে এটি কাশির সময়কাল প্লেসবো এবং সালবুটামলের চেয়ে কমিয়ে দেয়। দীর্ঘস্থায়ী কাশিযুক্ত বাচ্চাদের মধ্যে যথাক্রমে দীর্ঘায়িত ব্যাকটেরিয়াল ব্রঙ্কাইটিস বা হাঁপানির চিকিৎসা চেষ্টায় অ্যান্টিবায়োটিক বা অ্যারোসোল কর্টিকোস্টেরয়েডগুলির একটি চেষ্টা করা যেতে পারে। ইনহেলড অ্যান্টি-কোলিনার্জিক্সে দিয়ে শিশুদের কাশির চিকিৎসা করার পরামর্শ দেওয়ার জন্য পর্যাপ্ত প্রমাণ নেই।
যেহেতু কাশি সংক্রামক বাতাসের ফোঁটাগুলির মাধ্যমে রোগ ছড়াতে পারে, কাশি করার সময় নিজের মুখ এবং নাকটি সামনের অংশ, কনুইয়ের অভ্যন্তর, একটি টিস্যু বা একটি রুমাল দিয়ে ঢেকে নেবার পরামর্শ দেওয়া হয়।
মহামারীবিজ্ঞান
মার্কিন যুক্তরাষ্ট্রে প্রাথমিক পরিচর্যা চিকিৎসকের সাথে দেখা করার সবচেয়ে সাধারণ কারণ হল কাশি।
অন্যান্য প্রাণী
ডলফিনের মতো সামুদ্রিক স্তন্যপায়ী প্রাণীরা কাশি দিতে পারে না। গৃহপালিত প্রাণী যেমন কুকুর এবং বিড়ালের কাশি হতে পারে বিভিন্ন রোগ, অ্যালার্জি, ধুলাবালি বা দম বন্ধ করার কারণে। বিশেষত, বিড়ালরা চুল কাটাবার আগে কাশির জন্য পরিচিত।
অন্যান্য গৃহপালিত প্রাণীগুলিতে সংক্রমণের কারণে, বা ঘেরযুক্ত জায়গাগুলিতে দুর্বল বায়ুচলাচল এবং ধূলিকণার কারণে ঘোড়া কাশি করতে পারে। কুকুরের কাশি ভাইরাল বা ব্যাকটেরিয়া সংক্রমণের ফলে দেখা দিতে পারে।
ওয়াল্টার জেমিসন (ক্রিকেটার)
ওয়াল্টার জেমিসন (২১ জুলাই ১৮২৮ – ২৮ ডিসেম্বর ১৮৮১) ছিলেন একজন অস্ট্রেলীয় ক্রিকেটার। ১৮৫৮ সালে তিনি তাসমানিয়ার হয়ে দুটি প্রথম শ্রেণীর ম্যাচ খেলেন।
ভূমি জাদুঘর
ভূমি জাদুঘর বাংলাদেশের নেত্রকোনা জেলা শহরে অবস্থিত বাংলাদেশের প্রথম ভূমি জাদুঘর। এটি নেত্রকোণা সদর উপজেলায় শহরের প্রাণকেন্দ্র মেছুয়া বাজার বা ছোটবাজার এলাকায় অবস্থিত। বাংলাদেশের ভূমি ব্যবস্থাপনা সম্পর্কে মানুষের অজ্ঞতা দূর করতে ও অধিকার সম্পর্কে সচেতন করার জন্য ভূমি যাদুঘর স্থাপন করা হয়।
বাংলাদেশের প্রথম ভূমি জাদুঘরের পথচলা
৪ আগস্ট ২০২১ তারিখে নেত্রকোণা সদর ইউনিয়ন ভূমি অফিস পুরাতন টিনের চৌচালা ঘর থেকে নতুন ভবনে স্থানান্তর হওয়ায় ঐতিহ্যবাহী ঘরটি সংরক্ষণের জন্য এটিকে ভূমি জাদুঘর হিসেবে ঘোষণা করা হয়।
ভিত্তি প্রস্তর স্থাপন
২৭ সেপ্টেম্বর ২০২১ তারিখ ময়মনসিংহ বিভাগের বিভাগীয় কমিশনার জনাব জনাব মোঃ শফিকুর রেজা বিশ্বাস নেত্রকোণা জেলায় ভূমি জাদুঘরের ভিত্তি প্রস্তর স্থাপন করেন।
ভূমি জাদুঘরে প্রদর্শনযোগ্য বিষয়/বস্তু সমূহ
ভূমি জাদুঘরে দুইটি কর্ণার রাখা হয়েছে। এর মধ্যে একটি হচ্ছে অ্যানালগ কর্ণার এবং অপরটি ডিজিটাল কর্ণার।
অ্যানালগ কর্ণারে সংরক্ষিত বিষয়/ বস্তু সমূহঃ আতশী কাঁচ, পাওয়ার গ্লাস, চেইন, গুনিয়া, কম্পাস, ট্রেসিং টেবিল, চেইন, সিন্ধুক, পুরাতন দলিল নমুনা, পুরাতন নক্সা নমুনা, পাট্টা চেক নমুনা, নিলাম, ইশতেহার, ৭ ধারা, ৪৬ ধারা সহ চেক, নিলামের বয়ানামা নমুনা, পুরাতন মিসকেসের আদেশের নমুনা, P/O, ৯৮/৭২, ভিপি সেন্সাস তালিকা, খতিয়ান ফরম নমুনা, মাঠ পর্চা নমুনা, সিএস মাঠ পর্চা নমুনা, এস এ মাঠ পর্চা নমুনা, মহালের প্রস্তাব, পাশ বহি নমুনা, ক্যাশ বহি নমুনা, সার্টিফিকেট রেজিস্টার নমুনা, পূর্বে কাচারিতে ব্যবহ্রত  বন্দুক/বল্লম, চেইন, গুনিয়া, কম্পাস, ট্রেসিং টেবিল, টাইপ মেশিন ইত্যাদি। অ্যানালগ কর্ণারে সংরক্ষিত বিষয়/ বস্তু সমূহঃ বড় টিভি/ কিয়স্ক, কম্পিউটার/ল্যাপটপ/প্রিন্টার, ভূমি সংক্রান্ত সকল বই, নামজারি, ভূমিহীন বন্দোবস্ত, একসনা নবায়ন ও লীজ, ভিপি লীজ, ভূমি উন্নয়ন কর সংক্রান্ত বিভিন্ন ধাপসমূহ/ব্যানার, গুচ্ছ গ্রাম/আশ্রয়ন প্রকল্পের ছবি, ভূমির সাথে সম্পর্কিত ঐতিহাসিক ছবি, সকল মৌজার ম্যাপ ইত্যাদি।
ড্যানিয়েলা পোরসেলি
ড্যানিয়েলা পোরসেলি (জন্ম ১৫ অক্টোবর ১৯৬১) একজন ইতালীয় স্প্রিন্টার। তিনি ১৯৮০ গ্রীষ্মকালীন অলিম্পিকে মহিলাদের ৪ × ৪০০ মিটার রিলেতে প্রতিদ্বন্দ্বিতা করেছিলেন।
টোলোনিউজ
টোলো নিউজ (ফার্সি/পশতু: طلوع‌نیوز) আফগানিস্তানের প্রথম সংবাদভিত্তিক চ্যানেল, যার মালিক মবি গ্রুপ। চ্যানেলটি ২০১০ সালে যাত্রা শুরু করে। এর ভগ্নি চ্যানেল হল টোলো টিভি এবং লেমার টিভি।
সম্প্রচার কার্যক্রম
চ্যানেলটি আফগানিস্তানে ও আফগানিস্তানের বাইরে প্রবাসী আফগানদের জন্য আফগানিস্তানের ও বহির্বিশ্বের খবর প্রচার করে থাকে।
২০২৩ ডুরান্ড কাপ নকআউট পর্ব
২০২৩ ডুরান্ড কাপের নকআউট পর্ব ২০২৩ সালের ২৪ আগস্ট তারিখে কোয়ার্টার-ফাইনালের মাধ্যমে শুরু হয়ে ৩ সেপ্টেম্বর তারিখে কলকাতার বিবেকানন্দ যুবভারতী ক্রীড়াঙ্গন স্টেডিয়ামে অনুষ্ঠিত ফাইনালের মাধ্যমে শেষ হবে।
নিম্নে তালিকাভুক্ত ম্যাচগুলোর সময় ভারতের সময় অনুযায়ী উল্লেখ করা হয়েছে (ইউটিসি+৫:৩০)।
বিন্যাস
নকআউট পর্বে, যদি একটি খেলার ফলাফল ৯০ মিনিট পরেও সমতায় থাকে, অতিরিক্ত সময়ের খেলা অনুষ্ঠিত হবে (১৫ মিনিট করে দুই অর্ধে ৩০ মিনিট), যেখানে প্রতিটি দলের ষষ্ঠ খেলোয়াড় বদল করার অনুমতি দেওয়া হবে। যদি অতিরিক্ত সময়ের পরেও খেলার ফলাফল সমতায় থাকে, তবে খেলার ফলাফল পেনাল্টি শুট-আউটের মাধ্যমে নির্ধারণ করা হবে।
উত্তীর্ণ দল
নকআউট পর্বে আটটি দল জড়িত যারা গ্রুপ পর্যায় এর সময় তাদের প্রতিটি গ্রুপে শীর্ষ দুইয়ে শেষ করেছিল। ছয়টি গ্রুপ বিজয়ী এবং সেরা দ্বিতীয় স্থান অর্জনকারী দুটি দল নকআউট পর্বে প্রবেশ করবে।
বন্ধনী
<section begin=বন্ধনী />
<section end=বন্ধনী />
ম্যাচ
<section begin=কোয়ার্টার-ফাইনাল />
<section end=কোয়ার্টার-ফাইনাল />
<section begin=সেমি-ফাইনাল />
<section end=সেমি-ফাইনাল />
ফাইনাল
<section begin=ফাইনাল />
<section end=ফাইনাল />
ভৈরব নদী (বাগেরহাট)
ভৈরব নদী বাংলাদেশের দক্ষিণ-পশ্চিমাঞ্চলের খুলনা ও বাগেরহাট জেলার একটি নদী। নদীটির দৈর্ঘ্য ৩০ কিলোমিটার, গড় প্রস্থ ৯৫ মিটার। বাংলাদেশ পানি উন্নয়ন বোর্ড বা "পাউবো" কর্তৃক ভৈরব নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৬৯।
প্রবাহ
ভৈরব নদীটি খুলনা জেলার রূপসা উপজেলার নাইহাতি ইউনিয়ন দিয়ে প্রবহমান আঠারবাঁকি নদী থেকে উৎপত্তি লাভ করেছে। অতঃপর নদীটি বাগেরহাট জেলার ফকিরহাট উপজেলার মধ্য দিয়ে পৌরসভা এলাকা পর্যন্ত প্রবাহিত হয়ে পয়লাহারা নদীতে পতিত হয়েছে।
গোবিন্দপুর উত্তর ইউনিয়ন
৯ং গোবিন্দপুর উত্তর ইউনিয়ন বাংলাদেশের চাঁদপুর জেলার অন্তর্গত ফরিদগঞ্জ উপজেলার একটি ইউনিয়ন।
আয়তন
গোবিন্দপুর উত্তর ইউনিয়নের আয়তন ৩,৮২৮ একর।
জনসংখ্যার উপাত্ত
২০১১ সালের পরিসংখ্যান অনুযায়ী গোবিন্দপুর উত্তর ইউনিয়নের জনসংখ্যা ২৪,৫৮৬ জন। এর মধ্যে পুরুষ ১১,১৬৯ জন এবং মহিলা ১৩,৪১৭ জন। মোট পরিবার ৫,২৭২টি।
অবস্থান ও সীমানা
ফরিদগঞ্জ উপজেলার পশ্চিমাংশে গোবিন্দপুর উত্তর ইউনিয়নের অবস্থান। এ ইউনিয়নের দক্ষিণে গোবিন্দপুর দক্ষিণ ইউনিয়ন, পূর্বে ফরিদগঞ্জ পৌরসভা ও পাইকপাড়া দক্ষিণ ইউনিয়ন, উত্তরে বালিথুবা পূর্ব ইউনিয়ন ও বালিথুবা পশ্চিম ইউনিয়ন এবং পশ্চিমে চাঁদপুর সদর উপজেলার বালিয়া ইউনিয়ন অবস্থিত।